Vilniaus universiteto Fizikos fakultetas

**Vilniaus universiteto Fizikos fakultetas** (sutrumpinimas – **VU FF**) – vienas iš Vilniaus universiteto fakultetų, kuriame ruošiami visų pakopų fizikos, elektronikos inžinerijos specialistai.

## Istorija

Vilniaus universitete fizika buvo dėstoma jau nuo pat 1579 metų. Tiesa, tuomet fizika laikyta Aristotelio filosofijos dalimi, tad ir dėstoma buvo Filosofijos fakultete. 1753 m. įkurta Astronomijos observatorija, o 1772 m. pradėta dėstyti eksperimentinę fiziką. XVIII a. viduryje veikė Matematikos ir fizikos fakultetas. 1803 m. jame įkurta fizikos katedra.

Tarpukariu Lenkijai okupavus Vilniaus kraštą, Kaune 1922 m. buvo įkurtas Lietuvos universitetas su šešiais fakultetais. Matematikos-gamtos fakultete buvo įkurta Eksperimentinės fizikos katedra, kuri 1930 m. pervadinta tiesiog į Fizikos. 1940 m. katedra grįžo į Vilnių. 1944 m. profesoriaus Adolfo Jucio iniciatyva atkurta ir Teorinės fizikos katedra.

1960 m. Eksperimentinės fizikos katedra padalinta į Puslaidininkių ir Radiofizikos katedras. 1965 metais galiausiai sudarytas atskiras Fizikos fakultetas. 1970 m. įkurta Elektronikos katedra, 1974 m. pervadinta į Kieto kūno elektronikos katedrą. 1973 m. veiklą pradėjo Kvantinės elektronikos katedra, kurios dalis laboratorijų 1982 m. buvo perkeltos į naujai pastatytą Lazerinių tyrimų centrą. Visą tą laiką veikė Astronomijos observatorija.

1969 metais suorganizuota pirmoji fizikų šventė – Fiziko diena (FiDi).
FiDi kiekvieną pavasarį organizuoja patys studentai. Svarbi šventės dalis – eitynės nuo fizikos iki Filologijos fakulteto su Dinu Zauru, einančiu atsiprašyti studenčių filologių.

Nuo 2023 m. dekano pareigas eina prof. dr. Aidas Matijošius.

### Dekanai

* 1965 m. - Jurgis Viščiakas
*1966–1968 m. – Juozas Justinas Slavėnas
* 1968–1982 m. – Viktoras Kybartas
* 1982–1992 m. – Antanas Rimvidas Bandzaitis
* 1992–1993 m. – Saulius Vengris
* 1993–2003 m. – Gintaras Dikčius
* 2003–2007 m. – Jūras Banys
* 2007–2017 m. – Vytautas Balevičius
* 2018–2023 m. – Juozas Šulskus
* nuo 2023 m. – Aidas Matijošius

## Institutai

Fizikos fakultete veikia:

* Branduolių ir elementariųjų dalelių fizikos centras (*sui generis* padalinys)
* Cheminės fizikos institutas (*Bendrosios fizikos ir spektroskopijos katedros, Kieto kūno elektronikos katedros ir Teorinės fizikos katedros pagrindu*) (http://www.chfi.ff.vu.lt/)
* Fotonikos ir nanotechnologijų institutas (*Taikomųjų mokslų instituto ir Puslaidininkių fizikos katedros pagrindu*) (http://www.tmi.vu.lt/en/)
* Lazerinių tyrimų centras (*Kvantinės elektronikos katedros pagrindu*) (http://www.lasercenter.vu.lt/lt/)
* Taikomosios elektrodinamikos ir telekomunikacijų institutas (*Radiofizikos katedros pagrindu*) (http://www.teti.ff.vu.lt/)
* Teorinės fizikos ir astronomijos institutas (T*eorinės fizikos ir astronomijos instituto ir Astronomijos observatorijos pagrindu*) (http://www.tfai.vu.lt/)

## Žymūs studentai

* Povilas Brazdžiūnas
* Adolfas Jucys
* Vytautas Statulevičius
* Konstantinas Žukauskas
* Povilas Malakauskas
* Andrius Kubilius
* Zigmas Vaišvila
* Ričardas Gavelis

## Šaltiniai


## Nuorodos

* Oficiali Fizikos fakulteto svetainė
* Vilniaus universiteto Studentų atstovybės Fizikos fakultete svetainė 
* FF Studentų mokslinės draugijos svetainė
* FiDi svetainė